**Ана Рош** (славенск.: Ana Roš; нар. 1972, Шэмпетэр-пры-Горыцы) — шэф-повар са Славеніі. Кухар-самавучка, яна кіруе кухняй рэстарана Hiša Franko у Кабарыдзе, Славенія.

Біяграфія
---------

Нарадзілася ў сям’і амбіцыйных бацькоў, ў дзяцінстве яна займалася гарналыжным спортам, займала месца ў маладзёжнай зборнай Югаславіі, але пазней вырашыла, што не хоча прафесійнай кар’еры. Пасля гэтага яна вучылася дыпламатыі ў Гарыцыі, калі пазнаёмілася са сваім партнёрам Вальтэрам Крамарам. Бацькі Крамара валодалі ўжо створанай рэстарацыяй Hiša Franko. Між іншым, яны вырашылі выйсці на пенсію, як толькі яна скончыла вучобу, таму яны з Крамарам вырашылі застацца і заняць сямейны рэстаран (супраць жадання бацькоў). Спачатку яна працавала афіцыянткай (Крамар стаў самелье) і спрабавала пераканаць тагачаснага шэф-повара паспрабаваць эксперыментаваць з традыцыйнымі рэцэптамі, але безвынікова. Пасля яго сыходу яна заняла кухню.

З дапамогай свякрухі і сяброўкі сям’і яна ў хуткім часе навучылася гатаваць дастаткова добра, каб прыцягнуць увагу ў шырокім рэгіёне сваімі кулінарнымі творамі. У 2010 годзе яна была прадстаўлена ў італьянскім кулінарным часопісе *Identità Golose*, што прыцягнула да яе яшчэ больш увагі. Яна пачала атрымліваць запрашэнні на першакласныя кулінарныя мерапрыемствы, напрыклад, была запрошанна шэф-поварам рэстарана Ikarus у Hangar-7 у Зальцбургу, Аўстрыя, і Gelinaz Grand Shuffle у Нью-Ёрку. У 2016 годзе Рош была паказаная ў дакументальным фільме Netflix *Chef’s Table,* а ў пачатку 2017 года Акадэмія 50 лепшых рэстаранаў свету прызнала яе лепшай жанчынай-поварам у свеце.

Яе стыль прыгатавання ўключае інавацыйныя пераробкі традыцыйных рэцэптаў з рэгіёна даліны Соча, прыгатаваных з мясцовых інгрэдыентаў. Уласны падыход Рош характарызуецца як «тэхнічны, амаль навуковы». Яна аддае перавагу падаваць сырую ежу, асабліва гародніну.

Прызнанне
---------

У 2016 годзе Рош была паказана ў дакументальным фільме Netflix *«Chef’s Table»*.

У 2017 годзе Акадэмія 50 лепшых рэстаранаў свету прызнала яе лепшай жанчынай-поварам у свеце.

У 2019 годзе Travel + Leisure назваў Hiša Franko адным з 30 лепшых рэстаранаў свету.

Hiša Franko быў узнагароджаны дзвюма зоркамі Мішлен, калі Michelin Guide прадставіў свой першы рэйтынг Славеніі ў 2020 годзе.

Асабістае жыццё
---------------

У Рош і Крамара двое дзяцей.

Зноскі
------

1. ↑  Štamcar, Miha.  Najboljše kuharice na svetu(славенск.), *Dnevnik* (4 лютага 2017). Праверана 14 сакавіка 2017.
2. 1 2 3 4 5 6 7 8  Springer, Kate.  Ana Roš: The female chef putting Slovenia on the map **(нявызн.)**, *CNN* (7 сакавіка 2017). Праверана 8 лістапада 2017.
3. 1 2  Chi è Ana Roš, la migliore chef donna al mondo (італ.). *Quotidiano.net* (25 студзеня 2017). Праверана 14 сакавіка 2017.
4. 1 2  Ana Roš: Brez Michelinovih zvezdic je več svobode(славенск.), *SiOL.net* (24 верасня 2013). Праверана 14 сакавіка 2017.
5. ↑  *Morton, Elise*. Ana Roš: The chef who put Slovenia on the map (англ.). *www.bbc.com*.
6. ↑  *Rodell, Besha*. These Are the World's Best Restaurants: Asia, Australia, and Europe **(нявызн.)**. *Travel + Leisure* (20 жніўня 2019). Праверана August 20, 2019.
7. ↑  Chef Ana Roš awarded two Michelin stars, five restaurants get one each **(нявызн.)** (16 чэрвеня 2020). Праверана 16 чэрвеня 2020.

|  |  |
| --- | --- |
| ⚙️   Нарматыўны кантроль | CONOR: 169520483 · LCCN: no2020096133 · VIAF: 13159818671813811499 |